കൊച്ചിൻ പാലം

ഇന്ത്യയിലെ ബ്രിട്ടീഷ് ഭരണകാലത്ത് തെക്കൻ കേരളത്തെ മലബാറുമായി ബന്ധിച്ചിരുന്ന പാലമാണ് കൊച്ചിൻ പാലം. ഭാരതപ്പുഴക്ക് കുറുകെ ഷൊർണൂരിലെ ചെറുതുരുത്തിയിലാണ് ഈ പാലം സ്ഥിതി ചെയ്യുന്നത്. 2011 നവംബർ 9-ന് നൂറ്റാണ്ടിലേറെ പഴക്കമുള്ള ചരിത്രസ്മാരകം പരിപാലിക്കപ്പെടാത്തതു മൂലം തകർന്ന് വീണു.

ചരിത്രം
ലഭ്യമായുള്ള കണക്കുകൾ അനുസരിച്ച് 1867-ൽ ബ്രിട്ടീഷ് സർക്കാരാണ് പാലം നിർമ്മിച്ചത്ചെറുതുരുത്തി പഴയ കൊച്ചിൻപാലം തകർന്നുവീണു . മീറ്റർ ഗേജ് റെയിൽപ്പാത ഉൾപ്പെടെയായിരുന്നു അക്കാലത്ത് പാലം നിർമ്മിച്ചത്. പിന്നീട് സാധാരണ റെയിൽപാത നിലവിൽ വന്നപ്പോൾ ഈ മീറ്റർ ഗേജ് പാത ഉപേക്ഷിച്ചു. മലബാർ പ്രദേശങ്ങളിൽ നിന്നുള്ള ചരക്കുകൾ കൊച്ചി തുറമുഖത്തെത്തിക്കുവാനായാണ് ഈ പാലം നിർമ്മിച്ചത്. ആദ്യകാലത്ത് മലബാറിനെ കൊച്ചിരാജ്യത്തേക്ക് സഞ്ചാരയോഗ്യമാക്കുവാനായി നിർമ്മിച്ചിരുന്ന ഏക പാലവുമായിരുന്നു ഇത്. തുടർന്ന് കേരള രൂപീകരണത്തിനു ശേഷം പാലക്കാട് - തൃശ്ശൂർ ജില്ലകളെ തമ്മിൽ ബന്ധിപ്പിച്ചിരുന്നത് ഈ പാലമാണ്.

പാലം സംരക്ഷണസമിതിയുടെ ആവശ്യപ്രകാരം  കേന്ദ്ര പുരാവസ്തുവകുപ്പ് 2017 മാർച്ചിൽ നടത്തിയ പ്രഥമപരിശോധനയിൽ 115 വർഷത്തെ പഴക്കം കണക്കാക്കുന്നതായി അറിയിച്ചിരുന്നു.

അവലംബം

വർഗ്ഗം:കേരളത്തിലെ ചരിത്രസ്മാരകങ്ങൾ
വർഗ്ഗം:കേരളത്തിലെ പാലങ്ങൾ